У 1911 годзе ён вырашыў правесці лета ў родных мясцінах і два месяцы арандаваў дом у фальварку Ракуцёўшчына шляхціца Лычкоўскага. У 1990-х гадах пачалося аднаўленне сядзібы. У першую чаргу быў адбудаваны дом, які арандаваў Багдановіч, а ўнутры адноўлены інтэр’ер, характэрны для таго перыяду. Быў адрэстаўраваны і дом гаспадара з гасцінай, кухняй і нават дзіцячым пакоем. У гумне, якое ранней выкарыстоўвалася для захавання снапоў, сёння можна паглядзець прылады працы сялян мінулага стагоддзя. Недалёка ад фальварка ёсць Максімава крыніца з чыстай вадой.